Somerseta
Šis raksts ir par grāfisti Anglijā. Par salu Kanādas Arktikā skatīt rakstu Somerseta (sala). Nezināma vērtība "motto_link"Nezināma vērtība "module" Somerseta (angļu: Somerset; izrunā: /ˈsʌmərsɪt/) ir ceremoniālā grāfiste un unitārā pašvaldība Anglijā, ietilpst Dienvidrietumanglijas reģionā. Grāfistes administratīvais centrs ir Tontona grāfistes dienvidos, bet lielākā pilsēta — Bāta. Somersetas ceremoniālā grāfiste robežojas ar Bristoles un Glosteršīras grāfistēm ziemeļos, Viltšīras grāfisti austrumos, Dorsetas grāfisti dienvidaustrumos un Devonas grāfisti dienvidrietumos. Ziemeļrietumos krastus apskalo Bristoles līcis. Administratīvi Somersetas ceremoniālā grāfiste iekļauj trīs unitārās pašvaldības — Bātu un Ziemeļaustrumu Somersetu, Somersetu un Ziemeļsomersetu. Somerseta ir lauku grāfiste, ar nelieliem pauguriem, piemēram, ar Medipas kalniem, Kvantokas kalniem un Eksmūru, un ar lieliem, plašiem līdzenumiem, piemēram, ar Somersetas līdzenumiem. Somersetā ir atrastas liecības, ka šeit cilvēki dzīvojuši jau neolīta laikmetā. Ir atrastas arī romiešu un sakšu apmetnes.